《郊庙歌辞。周宗庙乐舞辞。肃雍舞》
唐代·佚名

周道载兴，象日之明。万邦咸庆，百谷用成。

於穆圣祖，祗荐鸿名。祀于庙社，陈其牺牲。

进旅退旅，皇武之形。一倡三叹，朱弦之声。

以妥以侑，既和且平。至诚潜达，介福攸宁。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。